РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 15

от заседание на комисия ”Управление на собствеността”
към Пленума на Висшия съдебен съвет, проведено на 20.05.2019 г.

Днес, 20.05.2019 г., понеделник, от 15,00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:   Евгени Диков
                                                                  ЧЛЕНОВЕ:  Стефан Гроздев
                                                                                       Олга Керелска
                                                                                       Пламена Цветанова
                                                                                       Огнян Дамянов
                                                                                       Боян Новански

	На заседанието присъства и г-н Боян Магдалинчев – представляващ Висшия съдебен съвет.

           От администрацията на ВСС присъстваха: Николай Найденов – за главен секретар на ВСС /съгласно Заповед № ВСС-6060/17.05.2019 г./ и Стефка Инджова – директор на дирекция „Управление на собствеността на съдебната власт“.

І. Покана за среща в заседание на Комисия „Управление на собствеността“ към Пленума на Висшия съдебен съвет:

1. ОТНОСНО: Среща с главния прокурор на Република България, председателя на Върховен административен съд, и.ф. председателя на Административен съд – София област, председателя на Комисията по атестирането и конкурсите към Съдийската колегия на Висш съдебен съвет и главния секретар на Висш съдебен съвет, поканени в изпълнение решение на Комисия "Управление на собствеността“ към Пленума на ВСС, взето по протокол № 12/17.04.2019 г., т. 5 и протокол № 14/15.05.2019 г., т. 1.

На срещата присъстваха г-н Сотир Цацаров – главен прокурор на Република България, г-н Георги Чолаков – председател на Върховния административен съд, г-жа Мина Топузова – председател на Комисията по атестирането и конкурсите към Съдийската колегия на Висш съдебен съвет и г-н Николай Найденов – за главен секретар на ВСС /съгласно Заповед № ВСС-6060/17.05.2019 г./.

Поканените изразиха своите становища както по отношение на проекта на решение за отправяне на предизвестие за прекратяване на договора за наем с „Транслат“ АД за част от сградата в гр. София, ул. „Съборна“ № 7, в която са настанени Административен съд – София област, Окръжна прокуратура – София, част от администрацията на ВСС и част от Следствения отдел на Софийска градска прокуратура, така и по предложението за осигуряване на работни помещения на органите на съдебна власт на територията на гр. София, след извършен анализ на сградния фонд.

От Комисия „Управление на собствеността“ изразиха становища председателят на Комисията – г-н Евгени Диков и членовете: Пламена Цветанова, Боян Новански, Огнян Дамянов и Олга Керелска.

След проведеното обсъждане,

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.1. ВЪЗЛАГА на дирекция „Управление на собствеността на съдебната власт“ да докладва на следващо заседание на Комисията по отношение на поетия ангажимент от наемодателя по договор № ВСС-4637/30.03.2017 г. – „Транслат“ АД, след проведена работна среща с него, за предоставяне на информация за възможностите за намаляване на месечната наемна цена за ползването на недвижим имот – шестетажна административна сграда, находяща се в гр. София, ул. „Съборна“ № 7.
1.2. Предвид предложение, направено от главния прокурор на Република България за сградно устройване на магистратите и служителите от Софийска окръжна прокуратура и Военно-окръжна прокуратура - София, ПРЕДОСТАВЯ ВЪЗМОЖНОСТ на г-н Сотир Цацаров – главен прокурор на Република България да  направи своето предложение до 31 май 2019 г.

	2. ОТНОСНО: Среща с главния прокурор на Република България, председателя на Върховния касационен съд, председателя на Софийски градски съд и административния ръководител на Софийска градска прокуратура, поканени в изпълнение решение на Комисия „Управление на собствеността“ към Пленума на ВСС, взето по протокол № 14/15.05.2019 г., т. 2.

На срещата присъстваха г-н Сотир Цацаров – главен прокурор на Република България, г-н Иван Гешев – заместник на главния прокурор при ВКП, г-н Лозан Панов – председател на Върховния касационен съд, г-н Георги Ушев – председател на Апелативен специализиран наказателен съд, г-н Алексей Трифонов – председател на Софийски градски съд и г-жа Емилия Русинова – градски прокурор на Софийска градска прокуратура.

Поканените изразиха своите становища по отношение на проектите на решения за ползването на имот – публична държавна собственост, предоставен в управление на Висш съдебен съвет, находящ се в гр. София, бул. „Александър Стамболийски“ № 82 от органите на съдебната власт.

От Комисия „Управление на собствеността“ изразиха становища председателят на Комисията – г-н Евгени Диков и членовете: Олга Керелска, Боян Новански.

След проведеното обсъждане,

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

2.1. От предложените три варианта на проекти на решения, избира единодушно Трети вариант, а именно изготвянето на техническото задание за възлагане на обществена поръчка за проектиране, основен ремонт и преустройство на част от имот - публична държавна собственост, находящ се на бул. „Александър Стамболийски“ № 82, да бъде съобразено с нуждите на Апелативен специализиран наказателен съд, Специализиран наказателен съд, Апелативна специализирана прокуратура и Специализирана прокуратура.

2.2. ВЪЗЛАГА на дирекция „Управление на собствеността на съдебната“ власт да предприеме необходимите последващи действия в изпълнение на т. 2.1.

                               ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /п/ ЕВГЕНИ ДИКОВ